|  |  |
| --- | --- |
| Ügykarbantartó\* |  |
| Ügy megnevezése\* | Útvonalengedély, behajtási engedély. |
| Összefoglaló mondat | A közút kezelőjének hozzájárulása szükséges a közúton a megengedett össztömeget, illetve a megengedett legnagyobb tengelyterhelést meghaladó, túlméretes, vagy lánctalpas jármű, vagy járműszerelvény közlekedéséhez.  Valamint, a közút kezelőjének a hozzájárulása szükséges Kecskemét közigazgatási területén a tilalmi jelzőtáblával és „kivéve engedéllyel” kiegészítő táblával jelölt útszakaszokon jármű közlekedéséhez.  A hozzájárulásban a közút kezelője a jármű üzemben tartója részére meghatározza azt az útvonalat, amelyen a jármű közlekedhet és azokat a feltételeket, amelyek a jármű közlekedése során biztosítják a közút és tartozékainak védelmét, valamint a közúti közlekedés biztonságának megóvását. |
| Eljárásra  jogosultak/kötelezettek köre | Bármely személy |
| Mit kell tennie\* | Kérelem benyújtása postai úton, e-mailben vagy személyesen. |
| Kötelezettségmulasztás | Közútkezelői hozzájárulás nem kerül kiadásra. |
| Határidők | A kérelem elbírálása – átruházott hatáskörben – a jegyző feladatkörébe tartozik.  Az eljárás során a közútkezelői hozzájárulás kiadása az útvonal előzetes bejárásához és egyéb feltételekhez köthető.  A hatóság 21 napon belül érdemben dönt, a kérelem elbírálásáról az ügyfelek írásban értesülnek. |
| Benyújtandó dokumentumok | A kérelem, amelynek tartalmaznia kell:   * az igénybevétel helyét, célját, * annak a személynek (szervezetnek) a nevét és címét, akinek az érdekében az igénybevétel történik (a hozzájárulás jogosultja): * az igénybevétel kezdetének és befejezésének tervezett időpontját, * a kezelői hozzájárulásban foglalt feltételek betartásáért felelős személy nevét, címét, telefonszámát, * a gépjármű forgalmi engedélyének másolatát |
| Fizetési kötelezettség | Az eljárás illetékmentes. |
| Eljáró szerv | Kecskemét Megyei Jogú Város Jegyzője |
| Felettes szerv/jogorvoslat | - |
| Egyéb információk | - |
| Kapcsolódó nyomtatványok | - |
| Egyéb alkalmazások | - |
| Vonatkozó jogszabályok | [1988. évi I. törvény a közúti közlekedésről.](https://njt.hu/jogszabaly/1988-1-00-00) |
| Fogalmak | - |
| Elektronikusan ügyintézhető | Elektronikusan nem intézhető. |
| Telefonosan ügyintézhető (link) | - |
| Személyesen ügyintézhető (link) | - |
| Tárgyszavak\* | behajtási engedély, útvonalengedély |